**Filmelemzés I.**

Tanár neve: Váró Kata Anna

Kurzus kódja: BTALF0002BA-K2

Óra helye: Médiatár

Óra ideje: szerda 12−14-ig

„Értelmezni szinte mindenki tud. Egy filmet filmként, azaz kifejezőeszközeinek hatáskomplexumaként látni csak kevesen képesek.” (Kovács András Bálint, *Mozgóképelemzés*, Új Palatinus Könyvesház Kft., 2009, 10.) A kurzus célja, hogy a hallgatók megismerkedjenek bizonyos filmes alapfogalmakkal, a film kifejezőeszközeivel és az általuk keltett hatással. A kurzus során több tucat filmbejátszás szolgál majd illusztrációként a különböző fogalmak definíciójához. Éppen ezért elengedhetetlen, hogy a hallgatók aktívan és rendszeresen részt vegyenek az órákon és ezekre előre elolvassák a kiadott szakirodalom meghatározott fejezeteit, melyeket mindig az előző óra végén kapnak meg oldalszám szerint pontosítva. A félév során lesznek filmek, amelyeket az adott óra előtt önállóan kell megnézniük a hallgatóknak.

**Követelmény:** Rendszeres óralátogatás, aktív órai munka, írásbeli számonkérés: egy adott jelenet részletes elemzése a félév során tanultak alapján. A félévi jegy az órai munkából, illetve egy gyakorlati feladatból (egy filmrészlet elemzéséből) áll majd össze.

1. hét: orientáció, technikai alapfogalmak tisztázása, a film technikai előzményei
2. hét: színes film kontra fekete-fehér film
3. hét: kép, kompozíció, mise-en-scène
4. hét: plánok, kameraállások, kameramozgások
5. hét: vágás, montázs
6. hét: hang, diegetikus és nem-diegetikus hang
7. hét: flashback, flashforward, speciális effektusok
8. hét: szünet
9. hét: a narrátor szerepe és megjelenésének formái, az elbeszélés nézőpontja
10. hét: alapvető elbeszélésmódok, a klasszikus hollywoodi elbeszélés
11. hét: expozíció
12. hét: tanítási szünet
13. hét: fordulat
14. hét: befejezés, lezárás
15. hét: Írásbeli számonkérés

**Kötelező irodalom:**

Kovács András Bálint: *Mozgóképelemzés*, Palatinus 2009

David Bordwell: *Elbeszélés a játékfilmben*, Magyar Filmintézet, Budapest, 1997, ford.: Pócsik Anita

*Film- és Médiafogalmak Kisszótára*, Korona Kiadó, Budapest 2002

**Ajánlott irodalom:**

David Bordwell és Kristin Thompson: *Film Art: An Introduction*, University of Wisconsin, 1997